# **DECIZIA ETAPEI DE ÎNCADRARE**

## Nr. 00 din 00.00.2019

Proiect

Ca urmare a solicitării de emitere a acordului de mediu adresate de **Hyperion Divers SRL**, cu sediul județul Sălaj, municipiul Zalău, bulevardul Mihai Viteazul, nr. 85, înregistrată la APM Salaj cu nr. 6339/02.09.2019, în baza:

* în baza **Legii nr. 292/2018** privind evaluarea impactului anumitor proiecte publice şi private asupra mediului, și a
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 02.12.2019, că proiectul: ***Construire două hale industriale, demolare atelier tâmplărie (notat în C.F. cu nr. cad. 69016-C1)***, propus a fi amplasat în: județul Sălaj, municipiul Zalău, bulevardul Mihai Viteazul, FN,

***nu se supune evaluării impactului asupra mediului.***

Justificarea prezentei decizii:

**I. Motivele pe baza cărora s-a stabilit necesitatea neefectuării *evaluării impactului asupra mediului* sunt următoarele:**

**a).** Proiectul se încadrează în sub incidenţa Legii nr. 292/2018 privind evaluarea impactului anumitor proiecte publice şi private asupra mediului, fiind încadrat în anexa nr. 2, la pct. 10 lit. b), și pct. 13) lit. a);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Magazin Sălăjean, afişare şi înregistrare anunţ la sediul Primăriei Municipiului Zalău, precum şi la sediul şi pe pagina de internet a APM Sălaj, iar proiectul de Decizie etapă de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

***b1) dimensiunea şi concepţia întregului proiect:*** Beneficiarul deține un teren proprietate privată pe bulevardul Mihai Viteazul, conform extrasului CF 69016 și dorește execuția a două hale industriale – construcții care vor fi date în chirie de câtre beneficiar. Deasemenea se dorește demolarea construcției notată cu C1, construcție existentă pe ampalsament, în vederea valorificării spațiului rezultat și dezvoltarea ramurii economice a zonei.

Prin proiect se vor realiza următoarele lucrări:

**- demolarea construcției C1 - atelier de tâmplărie, construcție în surpafața de 165 mp (construcție aflată în stare avansată de degradare);**

**-** atelierul de tâmplărie este o construcție cu o vechime de peste 20 de ani, realizată pe fundații din beton și zidărie de cărămidă;

- datorită nerealizărilor unor lucrări de consolidare în momentele oportune, starea de degradare s-a accentuat, astfel încât clădirea prezintă urme de uzură fizică moderată spre avansată;

- intenția beneficiarului este aceea de a demola această clădire, în vederea eliberării amplasamentului și a realizării unei construcții noi, care va asigura spațiul utili și practic.

**- realizare a două hale industriale, conform planului de situație atașat prezentei documentații;**

- construcțiile propuse pe amplasament, vor fi hale metalice pe care beneficiarul intenționează să le închirieze și în care se vor desfășura diferite activități de servicii (curierat, atelier auto etc.)

Sistemul constructiv a celor două hale va fi:

- structura metalică;

- fundații izolate sub structura de rezistență;

- închideri perimetrale și acoperiș cu panouri sandwich din tablă.

Cele două hale vor avea următoarele dimensiuni:

1. hală industrială: 10.50x37.00m, regim de înălțime parter, Sc = 338.50 mp;

2. hală industrială: 19.00x30.00m, regim de înâlțime parter, Sc = 570.00 mp;

**INDICII URBANISTICI**

1. **S.teren= 6.602 mp**
2. **S.c/S.d existentă = 746.60 mp**

C1 - Atelier tâmplărie: 165.00 mp (construcție propusă spre demolare)

C2 - Pod bascul și birou: 220.00 mp

C3 - Depozit: 361.60 mp

1. **S.c/S.d rezultată în urma demolării = 581.60 mp**

C2 - Pod bascul și birou: 220.00 mp

C3 - Depozit: 361.60 mp

1. **S.c/S.d rezultată în urma realizării celor două hale = 1,490.10 mp**

Construcții existente: 581.60 mp

C2 - Pod bascul si birou: 220.00 mp

C3 - Depozit: 361.60 mp

Construcții propuse: 908.50 mp

1. Hala industrială: 338.50 mp

2. Hala industrială: 570.00 mp

1. **P.O.T. existent = 11.31%; C.U.T. existent = 0.11\***
2. **P.O.T. existent după demolare = 8.81%; C.U.T. existent după demolare = 0.088\***
3. **P.O.T. propus = 22.57%; C.U.T. propus = 0.22\***

**b2)** ***cumularea cu alte proiecte existente şi/sau aprobate:*** nu este cazul;

**b3)*utilizarea resurselor naturale, în special a solului, a terenurilor, a apei şi a biodiversităţii***: pentru realizarea proiectului se va folosi energie electrică și apă. Titularul proiectului pentru toate aceste resurse se va racorda la rețeaua existentă în zonă.

***Alimentarea cu apă:***

- asigurarea necesarului de apă a obiectivului în scop potabil/menajer și tehnologic, se va realiza din rețeaua potabilă orășenească, printr-un branșament.

***Apele uzate menajere:***

* apele uzate se vor evacua în rețeaua de canalizare orășenească, printr-un racord.

***Apele pluviale:***

- scurgerea apelor pluviale se va realiza prin rigole deschise, către limitele amplasamentului, spre șanțurile de colectare a apelor pluviale.

**b4)** ***cantitatea şi tipurile de deşeuri generate/gestionate:*** Gestionarea deșeurilor, atât pe timpul execuției cât și în perioada de funcționare se va realiza conform Legii nr. 211/2011(r1) privind regimul deşeurilor, cu modificările ulterioare.

În perioada de execuţie a proiectului și după realizarea proiectului vor rezulta deşeuri care, vor fi colectate selectiv și se vor valorifica/elimina numai prin operatori economici autorizați.

**b5)** ***poluarea şi alte efecte negative:*** se vor respecta limitele prevăzute de normele în vigoare. *Având în vedere că titularul proiectului a prevăzut măsuri și condiții pentru emisii în atmosferă, gestionarea deșeurilor rezultate, ocuparea de teren, astfel realizarea proiectului va conduce la efecte negative nesemnificative atât pe durata proiectului cât și după realizarea lui.*

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** nu este cazul, proiectul nu intră sub incidenţa legislaţiei privind controlul activităţilor care prezintă pericole de accidente majore în care sunt implicate substanţe periculoase;

**b7)*riscurile pentru sănătatea umană - de ex., din cauza contaminării apei sau a poluării atmosferice:***

Se vor lua toate măsurile necesare să fie respectate toate prevederile legilor în vigoare, atât pe timpul execuției lucrărilor, cât și pe timpul funcționării construcției.

Se vor respecta în totalitate lucrările necesare organizării de șantier.Lucrările de ***organizare de șantier*** privesc de lucrări pregătitoare realizării lucrărilor: se vor amenaja suprafețe de teren, în vederea unei bune desfășurări a activității de execuție.

Lucrările privind organizarea de șantier vor avea în vederea asigurarea următoarelor amenajări, provizorii - pe timpul execuției lucrărilor de construcții:

- amenajare platformă balastată pentru depozitare oțel beton, ciment paletizat, produse pentru finisaje preambalate la saci, elementele de acoperiș;

- amenajare platformă: pentru depozitare material lemnos, grinzi, stâlpi, etc.

Materialele care se pun în lucrare se vor aduce pe amplasament etapizat corelat cu faza de execuție a lucrării. Acestea se aprovizionează de la depozitele de materiale de construcții din localitate sau a celor învecinate, transportul asigurându-se până la limita proprietății dinspre stradă. Prin grija beneficiarului toate materialele de construcții aprovizionate se vor depozita în curte și pe platformele de depozitare prevăzute în acest scop.

Materialele depozitate pe platformele de depozitare se vor acoperi cu materiale hidroizolante protectoare pentru împiedicarea pătrunderii aplelor din precipitații și contaminarea apelor de suprafață sau subterane cu substanțe contaminatoare.

Produsele de ambalaj, după folosirea materialelor de construcții preambalate se vor colecta în containere, selectiv.

Este interzisă colectarea deșeurilor de materiale de construcții laolaltă cu deșeurile menajere, pentru trasportul materialelor de construcții rezultate ca deșeu, prin grija beneficiarului se va contracta trasportul acestora cu unități specializate. Platforma balastată pentru organizarea de șantier va fi amplasată la limita nordică a amplasamentului, cât mai aproape de accesul pe teren.

Impactul asupra mediului în perioada organizării de șantier va fi temporar, după realizarea investiției avându-se grijă ca să se redea terenul neutilizat și neocupat la starea inițială.

Sursele de poluanți în perioada organizării de șantier, vor fi utilajele și mașinile care vor ajuta la realizarea investiției. Acestea vor produce noxe nesemnificative din punct de vedere a mediului, astfel nefiind necesare instalații speciale de reținere, evacuare și dispersia a poluanților în mediu.

**c). Amplasarea proiectelor:**

**c1)** ***utilizarea actuală şi aprobată a terenurilor:*** conform certificatului de urbanism nr. ......................

**c2) *bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia:*** - nu este cazul;

**c3) *capacitatea de absorbţie a mediului natural, acordându-se o atenţie specială următoarelor zone:***

* zone umede, zone riverane, guri ale râurilor: nu este cazul;
* zone costiere şi mediul marin: nu este cazul;
* zonele montane şi forestiere: nu este cazul;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d). Tipurile şi caracteristicile impactului potenţial:**

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie. *Conform criteriilor stabilite la punctul b). și c).* *semnificația/importanța impactului asupra factorilor de mediu va fi minoră, nesemnificativă, iar extinderea spațială a impactului va fi locală.*

d2) natura impactului: - *redusă, pe perioada de execuţie şi funcţionare.*

d3) natura transfrontalieră a impactului: - nu este cazul; *amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat.*

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, în condiţiile exploatării instalaţiilor în conformitate cu procedurile de lucru şi respectării măsurilor de reducere a impactului asupra factorilor de mediu propuse prin proiect;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate: *nu este cazul;*

d8) posibilitatea de reducere efectivă a impactului: *nu este cazul, respectarea legislației în vigoare și respectarea condițiilor din prezenta Decizie etapă de încadrare.*

**II. Motivele pe baza cărora s-a stabilit necesitatea neefectuării *evaluării adecvate* sunt următoarele:**

**-** nu este cazul;

**III. Motivele pe baza cărora s-a stabilit necesitatea neefectuării *evaluării impactului asupra corpurilor de apă* sunt următoarele:**

- nu este cazul;

***Caracteristicile proiectului şi/sau condiţiile de realizare a proiectului:***

* Respectarea prevederilor art. 20 alin. (1) din Legea nr. 292/2018: "*În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări*."
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. 119/2014, cu modificările ulterioare, privind nivelul de zgomot.
* Înterzicerea depozitării direct pe sol a deşeurilor sau a materialelor cu pericol de poluare.
* Conform art. 43, alin. 3-4 din anexa. nr. 5 la procedură, din Legea nr. 292/2018 *privind evaluarea impactului anumitor proiecte publice şi private asupra mediului*: (3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.
* Luarea tuturor măsurilor de prevenire eficientă a poluării, care să asigure că nicio poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform Legii nr. 211/2011 (r1) privind regimul deșeurilor, cu modificările și completările ulterioare.
* Asigurarea refacerii mediului în toată zona de implementare a proiectului.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.
* ***Conform prevederilor Ord. nr. 1798/2007, cu modificările ulterioare, titularul are obligația ca la finalizarea investiţiei şi la punerea în funcţiune a obiectivului să solicite şi să obţină autorizaţia de mediu, după caz.***

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

    Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

    Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

    Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**DIRECTOR EXECUTIV**

**dr. ing. Aurica GREC**

Şef serviciu Avize, Acorduri, Autorizații,

ing. Gizella Balint

Întocmit,

cons. Hajnalka Mate - György